Το Μουσείο Ακρόπολης σε συνεργασία με την Εφορεία Εναλίων Αρχαιοτήτων, θα παρουσιάσει τον κορμό ενός χάλκινου έφιππου αδριάντα που πιάστηκε το 2006 σε αλιευτικά δίχτυα στα νερά της Καλύμνου, από όπου είχαν ήδη ανελκυστεί σε προηγούμενα χρόνια και άλλα χάλκινα γλυπτά.



Πρόκειται για πρωτότυπα έργα των ελληνιστικών χρόνων που διακρίνονται για την υψηλή καλλιτεχνική τους ποιότητα.

Η έκθεση συμπίπτει με τον επετειακό εορτασμό των 40 χρόνων από την ίδρυση της Εφορείας Εναλίων Αρχαιοτήτων το 1976.

Το χάλκινο άγαλμα θα εκτίθεται στο ισόγειο του Μουσείου Ακρόπολης από τις 14 Οκτωβρίου έως τις 31 Μαρτίου 2017. Για την είσοδο των επισκεπτών στον χώρο αυτό δεν απαιτείται εισιτήριο.

naftemporiki.gr